Sammen med Audun Tylden og Jan Paulsen startet han i 1981 plateselskapet Slagerfabrikken, som i 1990 ble solgt til det som i dag heter Universal Music. I 1992 startet han, sammen med Audun Tylden plateselskapet Tylden & Co. som er spesielt kjent for sine utgivelser av norsk folkelig musikk. Hovde var direktør for bransjeorganisasjonen Gramo fra 1995 til 2000, da han ble avskjediget. Han ble senere tilkjent erstatning for usaklig avskjedigelse. Han har i dag flere styreverv i norske selskaper innen musikkbransjen.